บราซีเลีย
บราซีเลีย () เป็นเมืองหลวงของประเทศบราซิล ได้รับการก่อตั้งเป็นเมืองหลวงในปี พ.ศ. 2503 ก่อนหน้านี้เมืองหลวงของประเทศได้แก่ ซัลวาดอร์ (พ.ศ. 2092-2306) และรีโอเดจาเนโร (พ.ศ. 2306-2503) เมืองนี้ได้รับการวางแผนผังเมืองเป็นอย่างดี เช่นเดียวกับกรุงวอชิงตัน ดี.ซี. ของสหรัฐอเมริกา และกรุงแคนเบอร์รา ประเทศออสเตรเลีย ชื่อบราซีเลียมาจากภาษาละตินแปลว่า "บราซิล"
รัฐบัวโนสไอเรส
บัวโนสไอเรส () เป็นรัฐที่ใหญ่ที่สุดและมีประชากรมากที่สุดของรัฐในอาร์เจนตินา ชื่อรัฐมาจากชื่อกรุงบัวโนสไอเรส เมืองหลวงของรัฐคือเมืองลาปลาตา ที่ก่อตั้งในปี ค.ศ. 1882 รัฐนี้มีประชากร 15.6 ล้านคน คิดเป็นร้อยละ 39 ของจำนวนประชากรประเทศ รัฐมีเนื้อที่ 307,571 ตร.กม. (118,754 ตร.ไมล์) เป็นรัฐที่ใหญ่ที่สุดของประเทศ คิดเป็นร้อยละ 11 ของพื้นที่ของประเทศ